CELEX: 32011R1358
Language: sl
Date: 2011-12-14 00:00:00
Title: Uredba (EU) št. 1358/2011 Evropske centralne banke z dne 14. decembra 2011 o spremembi Uredbe (ES) št. 1745/2003 o uporabi obveznih rezerv (ECB/2003/9) (ECB/2011/26)

21.12.2011   
            
            
               SL
            
            
               Uradni list Evropske unije
            
            
               L 338/51
            
         UREDBA (EU) št. 1358/2011 EVROPSKE CENTRALNE BANKE
   z dne 14. decembra 2011
   o spremembi Uredbe (ES) št. 1745/2003 o uporabi obveznih rezerv (ECB/2003/9)
   (ECB/2011/26)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) in zlasti člena 19.1 Statuta ESCB,
   ob upoštevanju naslednjega:
   
               (1)
            
            
               Člen 19.1 Statuta ESCB določa, da Evropska centralna banka (ECB) od kreditnih institucij s sedežem v državah članicah lahko zahteva, da imajo obvezne rezerve na računih pri ECB in nacionalnih centralnih bankah, skladno s cilji monetarne politike, in da Svet ECB lahko opredeli pravila za izračun in določitev zahtevanih obveznih rezerv.
            
         
               (2)
            
            
               Uredba (ES) št. 1745/2003 Evropske centralne banke z dne 12. septembra 2003 o uporabi obveznih rezerv (ECB/2003/9) (1) med drugim določa kategorije institucij, ki so obvezniki za obvezne rezerve, in stopnje obveznih rezerv, ki se uporabljajo za določene kategorije obveznosti.
            
         
               (3)
            
            
               Dne 8. decembra 2011 je Svet ECB odločil o dodatnih ukrepih izboljšane kreditne podpore za podporo bančnega posojanja in likvidnosti na denarnem trgu euroobmočja. Ker sistema obveznih rezerv ECB ni treba uporabiti za usmerjanje pogojev denarnega trga v enakem obsegu kot v običajnih okoliščinah, je treba znižati stopnjo obveznih rezerv na 1 %, da bi tako izboljšali zagotavljanje likvidnosti nasprotnim strankam pri operacijah denarne politike Eurosistema. Uredbo (ES) št. 1745/2003 (ECB/2003/9) je zato treba spremeniti –
            
         SPREJEL NASLEDNJO UREDBO:
   Člen 1
   Sprememba Uredbe (ES) št. 1745/2003 (ECB/2003/9)
   Člen 4(2) Uredbe (ES) št. 1745/2003 (ECB/2003/9) se nadomesti z naslednjim:
   
      „2.   Stopnja obveznih rezerv 1 % se uporablja za vse ostale obveznosti, ki so vključene v osnovo za obvezne rezerve.“.
   
   Člen 2
   Začetek veljavnosti
   1.   Ta uredba začne veljati tretji dan po objavi v Uradnem listu Evropske unije.
   2.   Člen 1 se uporablja od obdobja izpolnjevanja, ki se začne 18. januarja 2012.
   
      V Frankfurtu na Majni, 14. decembra 2011
      
         
            Za Svet ECB
         
         
            Predsednik ECB
         
         Mario DRAGHI
      
   
   
      (1)  UL L 250, 2.10.2003, str. 10.